Balsošanas laiks
Priekšsēdētājs
Nākamais darba kārtības punkts ir balsošanas laiks.
(Balsošanas rezultātu sīku izklāstu sk. protokolā)
Jean-Pierre Audy
(FR) Priekšsēdētāja kungs, saskaņā ar Reglamenta 146. un 148. pantu es vēlos izteikties par daudzvalodības jautājumu un daudzvalodības standartu pasliktināšanos Eiropas Parlamentā.
Es pamatoju šo domu ar to, ka rezolūcija par Eiropas Komisijas darba programmu, kā arī 19.-28. grozījumi pulksten 12.40 vēl nebija pārtulkoti franču valodā, un vēlos vērst jūsu uzmanību uz daudzvalodības standartu nepieņemamo pasliktināšanos Eiropas Parlamentā.
(Aplausi)
Priekšsēdētājs
Pateicos. Mēs to turpmāk ņemsim vērā un pievērsīsim šādiem jautājumiem uzmanību. Šis jautājums ir ļoti svarīgs.
